Klaipėdos miesto savivaldybės 2020–2022 m.

strateginio veiklos plano dalis

**KLAIPĖDOS MIESTO SAVIVALDYBĖS**

**VALDYMO PROGRAMOS (Nr. 03) APRAŠYMAS**

|  |  |
| --- | --- |
| **Biudžetiniai metai** | 2020-ieji metai |
| **Asignavimų valdytojas** | Savivaldybės administracija |
| **Programos pavadinimas** | **Savivaldybės valdymo programa** | **Kodas** |  **03** |
| **Ilgalaikis prioritetas (pagal KSP)** | Miesto konkurencingumo didinimas | **Kodas** | **III** |
| **Šia programa įgyvendinamas savivaldybės strateginis tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui | **Kodas** | **01** |
| **Programos tikslas** | Kurti savivaldybės valdymo sistemą, patogią verslui ir gyventojams | **Kodas** | **01** |
| **Tikslo įgyvendinimo aprašymas:****01 uždavinys.** **Organizuoti savivaldybės veiklos bendrųjų funkcijų vykdymą.***Savivaldybės administracijos veiklos užtikrinimas*. Savivaldybės administracijoje dirbantys darbuotojai organizuoja Lietuvos Respublikos vietos savivaldos įstatyme numatytų savarankiškųjų ir valstybinių (perduotų savivaldybėms) savivaldybių funkcijų įgyvendinimą. Savivaldybės administracijos veiklos organizavimo išlaidas sudaro valstybės tarnautojų ir darbuotojų, dirbančių pagal darbo sutartį, darbo užmokesčio fondas, komandiruočių ir kvalifikacijos kėlimo, ryšių paslaugų, Savivaldybės administracijos reikmėms naudojamų pastatų ir automobilių išlaikymo ir priežiūros, kanceliarinių bei ūkinių prekių įsigijimo ir kitos išlaidos.*Savivaldybės tarybos ir Savivaldybės tarybos ir mero sekretoriato finansinio, ūkinio bei materialinio aptarnavimo užtikrinimas.* Vadovaudamasi Lietuvos Respublikos vietos savivaldos įstatymu, Savivaldybės administracija turi užtikrinti atstovaujamosios institucijos – savivaldybės tarybos ir ją aptarnaujančio Savivaldybės tarybos ir merosekretoriato finansinį, ūkinį ir materialinį aprūpinimą. Savivaldybės tarybos išlaikymo išlaidas sudaro mero ir jo pavaduotojų darbo užmokesčio fondas, komandiruočių, automobilio išlaikymo ir priežiūros, ryšių, patalpų išlaikymo ir kitos išlaidos, išmokos Savivaldybės tarybos nariams, skirtos paslaugoms, susijusioms su tarybos nario veikla, apmokėti ir pan. Savivaldybės tarybos ir merosekretoriato išlaikymo išlaidas sudaro Savivaldybės tarybos sekretoriaus ir sekretoriato darbuotojų darbo užmokesčio fondas, komandiruočių, ryšių išlaidos, kanceliarinės prekės ir t. t.*Mero reprezentacinių priemonių vykdymas (Mero fondo naudojimas).* Lietuvos Respublikos vietos savivaldos įstatyme nustatyta, kad mero atstovavimo Lietuvoje ir užsienyje išlaidoms finansuoti sudaromas Mero fondas, kurio dydis tokio dydžio savivaldybėje kaip Klaipėdos miesto gali sudaryti iki dviejų Lietuvos statistikos departamento paskutinio paskelbto Lietuvos ūkio vidutinio mėnesinio darbo užmokesčio dydžių sumą.*Dalyvavimas tarptautinių ir vietinių organizacijų veikloje.* Klaipėdos miesto savivaldybė yra *Lietuvoje veikiančių asociacijų narė* – Lietuvos savivaldybių asociacijos, Klaipėdos miesto integruotų investicijų teritorijos vietos veiklos grupės, Klaipėdos žuvininkystės vietos veiklos grupės bei asociacijos „Klaipėdos regionas“, todėl kasmet įsipareigoja sumokėti nario mokestį už dalyvavimą jose.Siekdama, kad Klaipėdos miesto interesai būtų atstovaujami tarptautiniu mastu, Klaipėdos miesto savivaldybė yra įstojusi į tarptautines organizacijas (Tarptautinės organizacijos – Cruise Baltic – CB, EUROCITIES, Union of the Baltic Cities – UBC, Baltic Sail, European Cities Against Drugs – ECAD, Healthy Cities network – WHO, Kommunnes Internasjonale Miljoorganisasjon – KIMO, Istorinių miestų lyga – IMLA, Žydų kultūros paveldo Europoje asociacija, Sail Training International – STI). 2020–2022 m. Klaipėdos miesto savivaldybė toliau tęs dalyvavimą tarptautinių organizacijų veikloje, miestų partnerių organizuojamuose renginiuose, pati kvies ir organizuos užsienio delegacijų priėmimus ir pristatymus apie Klaipėdos miestą. Planuojama suorganizuoti tarptautinę F&L konferenciją (European Freight Leaders Forum), skirtą diskutuoti su verslo atstovais apie Klaipėdos miesto ekonomines galimybes ir ateitį.*Paskolų grąžinimas ir palūkanų mokėjimas*. Šios priemonės išlaidas sudaro paskolų grąžinimo, palūkanų už paskolas mokėjimo, komisinių mokesčių ir kitų išlaidų, susijusių su paskolų aptarnavimu, mokėjimas. Savivaldybės skolinimosi poreikis planuojamas ir finansuojamas laikantis teisės aktuose nustatytų savivaldybių skolinimosi limitų. Lėšų poreikis paskolų grąžinimo ir aptarnavimo išlaidoms suplanuotas pagal pasirašytas paskolų sutartis ir įvertinus numatomą papildomą skolinimąsi 2020–2022 metų laikotarpiu. *Savivaldybei nuosavybės teise priklausančio ir patikėjimo teise valdomo turto valdymas, naudojimas ir disponavimas*.Įgyvendinant šią priemonę, planuojama vykdyti įvairių statinių, inžinerinių tinklų (šilumos, vandentiekio, buitinių ir lietaus nuotekų), gatvių ir kitų miesto kelių teisinę registraciją. Klaipėdos miesto savivaldybės taryba 2007 m. spalio 31 d. sprendimu Nr. T2-356 pavedė Savivaldybės administracijos direktoriui organizuoti vandentiekio, buitinių nuotekų ir šilumos tinklų kadastrinius matavimus, teisinę registraciją ir siūlyti atitinkamų bendrovių akcininkams didinti bendrovių įstatinį kapitalą inžineriniais tinklais – turtiniais įnašais.Siekiant tinkamai valdyti savivaldybės turtą ir išsaugoti turto esamą būklę, organizuojami vieši turto nuomos konkursai, tačiau, neišnuomojus patalpų, reikia užtikrinti neišnuomoto savivaldybės turto apsaugą ir eksploatacinių išlaidų apmokėjimą. Taip pat savivaldybė turi apmokėti už pastato bendro naudojimo objektų, kuriuose yra savivaldybei priklausančios patalpos, remonto darbų atlikimą. Pagal „Švyturio“ arenos koncesijos sutartį Klaipėdos miesto savivaldybė įsipareigojo apmokėti išlaidas už aikštelės prie arenos apšvietimui sunaudotą elektros energiją (eksploatuojama 116 žibintų), taip pat kompensuoti energinių išteklių pabrangimą. Privatizuojant savivaldybei nuosavybės teise priklausantį turtą (akcijas, negyvenamąsias patalpas) rengiami privatizavimo objektų sąrašai, įvertinami objektai, rengiamos objektų privatizavimo programos, pasirašomi privatizavimo sandoriai, kontroliuojamas jų vykdymas. Patalpos, kurios nereikalingos savivaldybės funkcijoms vykdyti, yra išnuomojamos, todėl skelbiami turto nuomos konkursai arba atnaujinamos pasibaigusios nuomos sutartys. Programoje numatytos lėšos savivaldybei priklausančių statinių esamos techninės būklės įvertinimo paslaugoms įsigyti ir nenaudojamų (neeksploatuojamų) statinių ir jų inžinerinių tinklų techninei būklei palaikyti. Savivaldybės tarybai priėmus sprendimą, planuojama tęsti gyvenamųjų ir negyvenamųjų patalpų, esančių Nemuno g. 113 ir Nemuno g. 133, išpirkimą. Nemuno g. 113 ir 133 namai yra šalia geležinkelio bėgių ir didelių uosto krovos bendrovių, kurie nuolatos kelia didelį triukšmą ir vibraciją gyventojams. Įgyvendinant Klaipėdos miesto savivaldybės tarybos 2019 m. liepos 25 d. sprendimu Nr. T2‑247 patvirtintus Klaipėdos miesto savivaldybės 2019–2023 metų veiklos prioritetus, bus parengtas ir įgyvendintas Savivaldybės turto ir įmonių valdymo efektyvinimo koncepcijos ir priemonių planas. **02 uždavinys. Diegti Savivaldybės administracijoje modernias informacines sistemas ir plėsti elektroninių paslaugų spektrą.** *Informacinių technologijų palaikymas ir plėtojimas Savivaldybės administracijoje*. Įgyvendinant šį uždavinį numatoma atlikti veiklas, susijusias su informacinių technologijų tobulinimu ir naudojimu, kompiuterių ir programinės įrangos priežiūra, administravimu ir plėtra, kompiuterių tinklo valdymu ir plėtojimu. Bus užtikrinamas interneto ryšio palaikymas, eksploatacinių medžiagų įsigijimas, sugedusių spausdintuvų, biuro įrangos remontas ir priežiūra, programinės įrangos licencijų nuoma, turimos programinės įrangos atnaujinimas, priežiūra ir konsultavimas. Nuo 2015 m. įdiegta ir nuolat palaikoma Eilių valdymo sistemos posistemė kontaktų su klientais valdymui bei programinė įranga Valstybinės mokesčių inspekcijos duomenų, reikalingų valstybės rinkliavos administravimui, paieškai ir gavimui. 2020–2021 m. numatoma tobulinti Priėmimo į savivaldybės bendrojo ir ikimokyklinio ugdymo įstaigas informacinę sistemą bei įsigyti Personalo valdymo modulį, kuris apimtų Savivaldybės administracijos ir biudžetinių įstaigų darbo užmokesčio apskaitos žiniaraščio administravimą.Šiuo metu teikiamų paslaugų sistemoje yra 213 administracinių paslaugų, iš kurių dvipusės sąveikos būdu (3 brandos lygiu) asmenims teikiamos 66 e. paslaugos, bendradarbiavimo lygiu (4 brandos lygiu) – 27 e. paslaugos, o personalizuotu lygiu (5 brandos lygiu) – 14 e. paslaugų. 2020–2022 m. planuojama palaipsniui (po 5 paslaugas) kelti iki 4 ar 5 brandos lygio.2018 m. Vieno langelio ir e. paslaugų poskyrio darbuotojai aptarnavo apie 14 tūkst. asmenų. Šis rodiklis tolygiai mažėjo, kadangi 2016 m. buvo aptarnauta 16,9 tūkst. asmenų, o 2019 m. – 13 tūkst. asmenų. Tai leidžia daryti išvadą, kad asmenų aptarnavimas palaipsniui keliasi į elektroninę erdvę. 2019 m. per vienuolika mėnesių užsakytos 2946 el. paslaugos, nuo 2015 m. (1181 el. prašymų) iki 2018 m. (3151 e. prašymų) padidėjo pustrečio karto.Įgyvendinant Klaipėdos miesto savivaldybės tarybos 2019 m. liepos 25 d. sprendimu Nr. T2‑247 patvirtintus Klaipėdos miesto savivaldybės 2019–2023 metų veiklos prioritetus, planuojama sukurti Klaipėdiečio kortelės koncepciją ir įdiegti sistemą. Klaipėdiečio kortelę turintys Klaipėdos mieste gyvenamąją vietą deklaravę asmenys galėtų naudotis įvairiomis paslaugomis (pvz., viešojo transporto, kultūros įstaigų ir kt.) bei nuolaidomis.**03 uždavinys. Gerinti gyventojų aptarnavimo kokybę, diegiant pažangius vadybos principus.***Tobulinti Savivaldybės administracijos veiklos valdymą.*Siekiant didinti gyventojų pasitenkinimą savivaldybės teikiamomis paslaugomis, įgyvendinamas projektas *„Paslaugų teikimo kokybės gerinimas Klaipėdos regiono gyventojams“.* Projekto metu numatoma diegti naują vadybos modelį – LEAN „lieknoji vadyba“ (angl. *lean* – lieknas), kurio tikslas yra mažesniais administraciniais ištekliais sukurti didesnę vertę klientui. Projekto pareiškėja yra Kretingos rajono savivaldybės administracija, projekto partnerės – Klaipėdos miesto savivaldybės administracija, Klaipėdos rajono savivaldybės administracija. LEAN sistemos įdiegimas apima tris etapus: veiklos vertinimą, mokymą ir įgyvendinimą. Planuojama įvertinti Savivaldybės administracijos paslaugų kokybės lygį (prieš projektą, po projekto), vidaus procesus ir nustatyti probleminius taškus, numatoma apmokyti Savivaldybės administracijos darbuotojus, iš kurių keli taps sertifikuotais projekto lyderiais, bus stiprinamos jų kompetencijos, reikalingos paslaugų ir asmenų aptarnavimo kokybei gerinti.2020 m. bus tęsiamas Klaipėdos miesto savivaldybės 2021–2030 metų strateginio plėtros plano rengimas. Atlikus aplinkos ir išteklių analizę, bus suformuota koncepcija ir pagrindinės miesto plėtros kryptys. Planuojama dokumentą parengti ir patvirtinti 2021 m. pradžioje.Įgyvendinant Klaipėdos miesto savivaldybės tarybos 2019 m. liepos 25 d. sprendimu Nr. T2‑247 patvirtintus Klaipėdos miesto savivaldybės 2019–2023 metų veiklos prioritetus, planuojama parengti *Dalyvaujamojo biudžeto koncepciją ir metodiką*. Dalyvaujamasis biudžetas yra metodas, kai žmonės patys savivaldybės lygmeniu gali dalį biudžeto paskirstyti priimdami sprendimus – balsuodami per įvairias apklausas, susitikimus ir pan. Planuojama, kad gyventojai patys galės atrinkti projektus, kurie bus įgyvendinami atskirose miesto dalyse, jiems artimiausioje gyvenamoje aplinkoje, pvz., daugiabučių namų kvartalų tvarkymas, parkų tvarkymas, vaikų žaidimų aikštelių tvarkymas. Siekiant gerinti gyventojams teikiamas savivaldybės paslaugas, siūloma įsteigti nuotolinius gyventojų aptarnavimo centrus arčiau gyvenamosios vietos. Bus parengta *Nuotolinių gyventojų aptarnavimo centrų koncepcija ir metodika.***04 uždavinys.** **Gerinti gyventojų aptarnavimo ir darbuotojų darbo sąlygas Savivaldybės administracijoje.***Savivaldybės administracijos reikmėms naudojamų pastatų ir patalpų einamasis remontas.* 2020–2022 m. planuojama tęsti dalies vidaus patalpų remonto darbus pastate Liepų g. 11, sutvarkyti pastato S. Šimkaus g. 11 stogą, pradėti Socialinės paramos skyriaus (Vytauto g. 13) patalpų remontą. |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės padalinys, atsakingas už rodiklio reikšmių pateikimą | Kriterijaus reikšmė, metai |
| 2019 (faktas) | 2020 | 2021 | 2022 |
| Teisiškai neįregistruoto turto skaičius nuo viso turto skaičiaus, proc. | Turto skyrius | 17,1 | 16 | 14,9 | 14,9 |
| Teisiškai įregistruotų gatvių skaičius nuo faktiškai esančio gatvių skaičiaus, proc. | Turto skyrius | 95 | 99 | 99 | 100 |
| Nenaudojamo veikloje nekilnojamojo turto dalis, palyginti su visu savivaldybės nekilnojamuoju turtu, proc. (skaičiuojama pagal nekilnojamojo turto objektus) | Turto skyrius | 0,5 | 0,35 | 0,29 | 0 |
| Savivaldybės kontroliuojamų įmonių rentabilumas (proc.) | Turto skyrius | 70 | 90 | 100 | 100 |
| Savivaldybės administracijos darbuotojų kaita, proc. | Personalo skyrius | 4 | 10 | 10 | 10 |
| Teikiamų elektroninių paslaugų kiekis: | Informavimo ir e. paslaugų skyrius | 213 | 213 | 213 | 213 |
| 1 brandos lygio paslaugos | 27 | 27 | 25 | 23 |
| 2 brandos lygio paslaugos | 79 | 77 | 74 | 69 |
| 3 brandos lygio paslaugos | 66 | 61 | 56 | 47 |
| **4 brandos lygio paslaugos** | **27** | **27** | **33** | **45** |
| **5 brandos lygio paslaugos** | **14** | **21** | **25** | **29** |
| **Galimi programos vykdymo ir finansavimo variantai:**Klaipėdos miesto savivaldybės biudžetas, savivaldybės biudžeto rinkliavos lėšos, valstybės biudžeto specialiosios tikslinės dotacijos lėšos, pajamų įmokos už patalpų nuomą, Europos Sąjungos paramos lėšos. |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**3.4.1 uždavinys. Didinti viešųjų paslaugų efektyvumą.3.4.2 uždavinys. Skatinti bendruomenės dalyvavimą priimant sprendimus.3.4.3 uždavinys. Tobulinti Savivaldybės administracijos veiklos valdymą. |

Priedas – 2020–2022 m. Klaipėdos miesto savivaldybės valdymo programos(Nr. 03) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_